त्यो तस्वीरको हकमा प्रधानमन्त्री देउवा स्वयं, उनका कार्यालयका अधिकारी र त्यहाँ पुग्ने जो–कोही सचिव, डीजी, व्यवसायी र नेता–कार्यकर्तालाई कतापट्टिको सगरमाथा हाम्रो, कतापट्टिको चीनको भन्ने ज्ञान र पर्वाह पनि नभएको बुझ्नु पर्‍यो । नत्र त कुरा उठिहाल्थ्यो होला नि, यो किन यहाँ राखेको ! यसले आफ्नो भूगोलको सामान्य ज्ञानबारे वर्तमान खडेरीको संकेत गर्नुका साथसाथै ‘सगरमाथा–राष्ट्रियता’ कति कमजोर जगमा उभिएको रहेछ भन्ने दर्शाउँछ ।
